Լուսահոգի իմամ Խոմեյնին կարևորում էր նաև կալանավորների իրավունքների հարգումը և նրանց նկատմամբ պատշաճ վերաբերվելը: Նա բանտերի պատասխանատուներից ու պաշտոնատարներից պահանջում էր իսլամական ու մարդկային վերաբերմունք ցուցաբերել կալանավորների նկատմամբ և խուսափելով բռնությունից ու խոշտանգումից, բանտը կալանավորների իսլամական դաստիարակության կենտրոնի վրածել: Նա համոզված էր, որ բանտերը պետք է կալանավորների բարոյական դաստիարակման ու ուսուցման դպրոց լինեն, որպեսզի հանցագործներն ու մեղավորները ևս ճաշակեն իսլամական արդարության քաղցրությունը և իսլամ դավանեն: Լուսահոգի իմամ Խոմեյնին ասում էր.«Բոլոր բանտապահներից պահանջում եմ իսլամական ու մարդկային վերաբերմունք դրսևորել բոլոր կալանավորների նկատմամբ, որովհետև իսլամական արդարության մեջ արգելվում է նրանց նկատմամբ բռնի վերաբերմունքն ու ոչ-պատշաճ արտահայտությունը: Պետք է ուշադրություն դարձնել կալանավորների բարօրությանը, նրանք լինեն իսլամական հանրապետության դեմ զինված ընդվզում կատարած և ժողովրդին հրի ու սրի մատնած խմբավորումներ, կամ թմրանյութ վաճառող ու տարածողներ կամ այլ հանցագործներ Նրանք այժմ ձեր գերիններն են, գթասիրտ եղեք նրանց նկատմամբ և եղբայրական վերաբերմունք դրսևորեք: